Pous Agato - Wikipedia
Hierdie artikel handel oor Agato die 79ste pous van die Rooms-Katolieke Kerk. Vir die Koptiese pous (654 – 673) sien Pous Agato (Kopties).
27 Junie 678
10 Januarie 681
Sint Pous Agato
10 Januarie 681, Rome, Italië
10 Januarie (Rooms-Katolieke Kerk)
20 Februarie (Oosters-Ortodokse Kerk)
Hou 'n lang kruis
Pous Agato is van Griekse afkoms, gebore in Sisilië aan die einde van die sesde eeu. Hy was 'n suksesvolle sakeman vir 'n groot deel van sy lewe. Laat in sy lewe word hy 'n Benediktynse monnik in die Sint Hermas-klooster in Palermo. Op 27 Junie 678 volg hy Pous Donus op en regeer tot sy dood aan die pes, op 10 Januarie 681. Hy word opgevolg deur Pous Leo II. Die naam 'Agato' beteken 'die Goeie' in Grieks.
Pous Agato het self die finansies van die kerk bestuur. Net voor sy verkiesing is Wilfrid van York deur Theodore, aartsbiskop van Kantelberg, uit sy amp gesit. Agato het Wilfrid in sy amp herstel en het die Gregoriaanse gesange in Engeland ingevoer.
In 680 begin hy 'n sinode in Rome wat later die sesde ekumeniese raad van Konstantinopel (7 November 680 tot 16 September 681) sou word. Beide die keiser, Konstantyn IV en die biskoppe het deelgeneem. Die leer van die Monotelitisme, wat nog populêr was in Bisantium word veroordeel in 'n dogmatiese brief van die pous en het hiermee gou tot 'n einde gekom.
Pous Agato word as heilige vereer in die Rooms-Katolieke Kerk en die Grieks-Ortodokse Kerk. Hy het baie wonderwerke beskrywe en word ook die 'Wondermaker' genoem. Sy feesdag is 10 Januarie in die Rooms-Katolieke Kerk en op 20 Februarie in die Oosters-Ortodokse Kerk. Hy is die beskermheilige van Palermo.